en da en sv da de da da cs de da da da da da da da nb nb da de da da da nb da en de da da da da da da da da en da da en nb nb da da da en da da nb en sv de nl da da da de da ca da de da da da da en da da da cs da cs da da da cs da en cs da da de de cs cs cs da da da da da da da da da de da da da da cs da cs cs cs de da cs sv da da da cs da de cs da cs da da cs en da da da cs da da cs cs cs da da cs cs da da da cs de da cs da cs da da cs cs da da da cs da da en da uk da
Book me up, Scotty!: januar 2020
fredag den 31. januar 2020
Den 8. februar fejres fynboernes kærlighed til litteratur med et spækket bogprogram til Det Fynske Bogtræf. Her kan du møde forlag, forfattere, tegnere, lokale kulturaktører og andre fynboer, der lever og ånder for litteraturen, du kan faktisk også møde mig, og jeg glæder mig!
Litteraturen er selvfølgelig omdrejningspunktet, og jeg skal i samtale med Mads Peder Nordbo diskutere, hvordan bogbloggere og forfattere kan gøre brug af hinanden i deres fælles kærlighed til gode bøger. Det sker kl. 15.00 i H.C. Andersen salen. Kl. 16.00 bliver jeg interviewet af Signe Ryge, hvor vi taler om at bogblogge og selvfølgelig anbefaler gode fynske værker.
Der sker også en masse andre spændende ting i husets mange forskellige sale, og du kan blandt andre møde Mich Vraa, Amalie Langballe, Jesper Bugge Kold, Morten Ramsland, Morten Møller og mange flere fynske forfattere med en masse gode bøger i bagagen.
Det fulde program finder du ved at klikke her.
Det er fuldstændig GRATIS, men du skal booke din billet lige her.
Det hele sker lørdag 8. februar mellem klokken 10 og 17 i Tinghuset i Svendborg.
Indsendt af Maria kl. 12.00 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bogevents, Litterære arrangementer, Litterære arrangementer og bogevents
torsdag den 30. januar 2020
Boganmeldelse: Skyggedanseren af Sara Omar
Reklamelink: Bogen kan købes hos Bog & Idé lige her.
“I min indre Koran er der respekt for kvinden. Hun er ikke en skabning, der skal lænkes, stenes og piskes. Hun er ikke en skabning, der skal gemmes væk i skam bag lange, sorte klæder. Hun er ikke en skabning, man ustraffet kan tvangsgifte væk, tæve eller dræbe.”
Da nyheden forældreparret, der tog livet af deres datter, fordi hun var født med det forkerte køn, så dagens lys, blev læsningen af Skyggedanseren for alvor levendegjort og dens afgørende vigtighed cementeret. Jeg kan lige så godt indlede denne anmeldelse med essensen: Der findes ikke vigtigere litteratur. Det er barskt, det er brutalt, det er umenneskeligt, og alligevel er det nogens virkelighed og menneskers grusomme gerninger.
Vi vender tilbage til Frmesk, Gawhar og Darwesh i 90’ernes Kurdistan i byen Zamwa. Frmesk har i mange år været en glad pige i trivsel, men hun er ud af det blå holdt op med at spise og tale, og så tegner hun uhyggelige tegninger og lemlæster sine dukker. Hun er for nylig startet til koranundervisning i den moske, hvor hendes onkel er imam, og Gawhar håber sådan, at troen vil blive det lys, Frmesk tilsyneladende mangler i livet.
I et andet spor er vi med Frmesk i Danmark i 2007 og frem. Her er hun flyttet til med sin biologiske mor og far, Rubar og Anwar, som også har to yngre børn. De to små er lyset i hendes liv, og hver dag synes at handle om, hvordan hun bedst muligt kan beskytte dem fra en voldelig far og en bitter og fraværende mor. Frmesk er startet på universitetet, men det er svært at fastholde studierne med en kontrollerende far, som ikke tillader hende at gå på biblioteket eller tale med mandlige medstuderende. Som vi lærte det i Dødevaskeren, er skyld og skam fortsat et våben til at opretholde kontrol over kvinder, og Frmesk må dagligt finde sig i lussinger, tilsvining og udskam. Hendes eneste skjold og våben er ordet, og hun bruger sine ord til at skabe smuk poesi, som hun i al hemmelighed deler til poesiaftener. Hver dag er en ny prøvelse, en kamp for livet, og truslen om skam, krænkelse og død er bestandig, for
“I deres familie var monstrene over sengen og ikke under.”
De tragiske skæbner griber fat i sin læser med et jerngreb, som døde sjæle der nægter at forlade den jordiske verden. De indprenter sig i krop og sjæl, og det er en ganske umulig opgave at læse Skyggedanseren uden salte tårer, der skriger på retfærdighed for Frmesk.
Romanen er både medrivende og letlæst i sproglig forstand, men den er alligevel alt andet end ’let’ at læse. Den er barsk. Den er brutal. Og de seksuelle overgreb er så makabre og brutale at selv læseren føler sig traumatiseret efter.
Omars stemme skinner igennem, og hendes holdninger til en patriarkalsk insisteren på at definere islam som kvindeundertrykkende er klar. Islam er ikke ond og Allah er ikke en hævngerrig Gud. Frmesk bærer fortsat sin religion og sin Gud i sit hjerte, men hun kæmper med eftervirkningerne fra et langt liv, hvor skyld og skam er blevet hendes køns markører.
“Religion er opium for folket, sagde Marx. Den radikale islamisme var ikke alene opium, men en gift; en epidemi, der nu lagde land for land øde for frie tanker og frie mennesker. Et fængsel af tro. Et tempel bygget på had og frygt. Ikke skabt at det usynlige fænomen, kaldet Allah, men skabt af magtliderlige mænd, der ønskede lænker frem for frihed, frisind og ligestilling for deres medmennesker.”
Sara Omar har overgået sig selv, og jeg håber, vi får lov at følge Frmesks videre rejse i livet.
Indsendt af Maria kl. 20.00 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Anmeldelser, boganmeldelser, Dansk litteratur, Politikens Forlag, Seks kaffekopper
Nyere indlæg Ældre indlæg Start
Abonner på: Indlæg (Atom)
På Book me up, Scotty! blogger jeg løs om bøger og kultur. Du finder flest boganmeldelser, men også anbefalinger og tanker om kulturliv og litteraturens verden. Jeg elsker at tale om de bøger, jeg læser, så efterlad gerne en kommentar, hvis du har noget på hjerte. God fornøjelse!
Litterære arrangementer og bogevents
Det Fynske Bogtræf 2020
Boganmeldelse: Skyggedanseren af Sara Omar
Den underlødige litteratur: Tegneseriens kamp for ...
Boganmeldelse: Prinsessen, som var alene af Mai Mo...
Boganmeldelse: Abens år af Patti Smith
Førstehjælp til læsekrise: jeres bedste tips og go...
Boganmeldelse: Gileads døtre af Margaret Atwood
Få 60 dages gratis streaming, når du benytter koden BookmeupStream
Rejser tema. Leveret af Blogger.